**Предварителна оценка на въздействието на проект на Правилник за изменение и допълнение на Правилник за устройството и дейността на ОП „Градини и паркове“**

|  |  |
| --- | --- |
| Елементи на оценката | Аргументация |
| Основания за иницииране на промени | Получени указания изх.№08-00-1212/18.11.2020г. от Управляващия орган на ОПОС 2014-2020г., както и ангажимента на община Пловдив в т.3.10 от Административен договор №Д-34-27/21.05.2018г. за предоставяне на безвъзмездна финансова помощ по оперативна програма „Околна среда 2014-2020г.“ |
| Заинтересовани групи | Заинтересованите страни и засегнатите групи от приемането на инициираните промени в Правилник за устройството и дейността на ОП „Градини и паркове“ е общинско предприятие ОП „Градини и паркове“ и населението на община Пловдив. |
| Анализ на разходи и ползи | Предоставянето на услугата по компостиране и опериране на компостираща инсталация подлежи на компенсиране под формата на държавна помощ за срок от 10г. или по-дълъг срок, когато са необходими значителни инвестиции, които трябва да бъдат амортизирани през по-дълъг период от време в съответствие с общоприетите счетоводни принципи, по смисъла на Решението на Европейската комисия от 20.12.2011г.  Община Пловдив предоставя на общинското предприятие, натоварено с изпълнение на услугата компостиране и опериране на компостираща инсталация, компенсация. Компенсацията за предоставянето на УОИИ ще се използва от ОП “Градини и паркове“ единствено за покриване на разходите за осъществяване на задълженията за обществената услуга. Размерът на Компенсацията не може да надвишава нетните разходи за предоставяне на обществената услуга, които представляват разликата между разходите, необходими за извършването на УОИИ, и приходите, генерирани при осъществяване на обществената услуга.  Разходите, които подлежат на Компенсация, включват всички обосновани разходи, направени при извършването на УОИИ при съблюдаване на следните критерии:  1. Разходите са възникнали за изпълнение на УОИИ;  2. Разходите са извършени от ОП “Градини и паркове“ и са отразени в счетоводството му;  3. Осчетоводяването на разходите отговаря на изискванията на действащото счетоводно законодателство и счетоводните политики на ОП “Градини и паркове“;  4. Разходи, свързани с инвестиции, могат да бъдат отчетени, когато е необходимо, за извършването на услугата от общ икономически интерес. |
| Административна тежест и структурни промени | Не са необходими други административни промени към настоящия момент |
| Въздействие върху нормативната уредба | Изменение и допълнение на Правилник за устройството и дейността на ОП „Градини и паркове“ |